Blois
Store norske leksikon,Geografi,Verdens geografi,Europa,Frankrikes geografi
Blois er en by i Frankrike. Den ligger i regionen Centre-Val de Loire og er hovedstad i departementet Loir-et-Cher, plassert ved La Loire, 60 kilometer sørvest for Orléans. Byen har 47 700 innbyggere (2017).
Byen er et viktig senter for turisttrafikken i Loire-dalen. Næringslivet består blant annet av handel med jordbruksprodukter og næringsmiddel- og skoindustri. Blois er er et bispesete og er hjem til Blois-slottet.I middelalderen var byen sete for grevene av Blois. I 1498 tilfalt Blois kronen og var i de neste 100 år nærmest å regne som Frankrikes andre hovedstad. Les mer i Store norske leksikon Frankrike Frankrikes geografi Centre-Val de Loire